สวัสดีค่ะ คือประจำเดือนหมดวันที่3ส.ค แล้วมีอะไรกับแฟนวันที่8ส.ค แต่ใส่ถุงยางทุกครั้ง จนตอนนี้ประจำเดือนยังไม่มามีโอกาสจะท้องมั้ยคะ อาทิตย์ที่แล้วไปซื้อที่ตรวจครรภ์มาตรวจก็ขึ้นแค่ขีดเดียว ควรทำยังไงดีคะ
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18%หากประจำเดือนยังไม่มา และได้ตรวจหาการตั้งครรภ์อย่างถูกต้องแล้ว โดยตรวจเมื่อประจำเดือนขาดไปแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา ก็อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ